b'\n_START_ARTICLE_\nAntonio Quarracino\n_START_SECTION_\n\xc5\xbdivotopis\n_START_PARAGRAPH_\nQuarracino je ro\xc4\x91en u Pollici, provinciji Salerno u Italiji, 8. kolovoza 1923. Njegova obitelj je emigrirala u Argentinu kada je imao 4 godine. Quarracino je zare\xc4\x91en za sve\xc4\x87enika 22. prosinca 1945. godine te je postao profesor na Biskupskom sjemeni\xc5\xa1tu u Mercedesu. Tako\xc4\x91er je podu\xc4\x8davao i teologiju na Argentinskom katoli\xc4\x8dkom sveu\xc4\x8dili\xc5\xa1tu._NEWLINE_Imenovan je biskupom biskupije Nueve de Julio, 3. velja\xc4\x8de 1962. te zare\xc4\x91en 8. travnja iste godine. Dana 3. kolovoza 1968. papa Pavao VI. ga je premjestio za biskupa Avellaneda. Quarracino se protivio politici predsjednika Ra\xc3\xbala Alfonsina (1983.-1989.), i optu\xc5\xbeio politi\xc4\x8dare za korupciju koji su glavni uzrok nacionalnog siroma\xc5\xa1tva._NEWLINE_Ivan Pavao II. ga je promaknuo u nadbiskupa La Plate, 18. prosinca 1985., a zatim 10. srpnja 1990. postaje nadbiskup Buenos Airesa te se njegovom naslovu priklju\xc4\x8duje i primas Argentine. U studenom 1990. postao je predsjednik Argentinske biskupske konferencije, a zatim ponovno izabran, do 1996. Kardinal sve\xc4\x87enik crkve S. Maria della Salute Primavalle postaje 28. lipnja 1991._NEWLINE_Dana 27. lipnja 1992. bio je glavni konsekrator kada je za biskupa posve\xc4\x87en Jorge Mario Bergoglio._NEWLINE_Quarracino je umro 1998. godine, zbog sr\xc4\x8danog zastoja. Naslijedio ga je automatski njegov koadjutor, isusovac Jorge Mario Bergoglio, dana\xc5\xa1nji papa Franjo. Za svoje geslo Quarracino je imao Njemu slava (lat. Ipsi gloria).'